**Член 10 став 1 , да се дополни со точка (алинеа) 8 – “Етнички карактеристики”**

**Дефиниција:** Етничка група или етничка припадност е социјално дефинирана категорија на луѓе кои се идентификуваат едни со други врз основа на заеднички предци и национални, социјални или културни сличности.

Етничката припадност на населението ЗАДОЛЖИТЕЛНО ДА БИДЕ дел од агрегирани податоци на пописот бидејки податоци за потребите и проблемите кои се рефлектираат во само-определувањето, идентитетот, културата, историјата и јазикот и социјалните услови кои се содржани во етносот се круцијални за основните човекови права и слободи, а јазикот понекогаш не го одразува етносот.

Податоците само за јазиците кои се говорат нема да дадат вистинита слика на фактичката состојба во Република Македонија и се лажно претставување на податоци одоносно нема да ја знаеме вистинската слика за степенот и облиците на загрозеноста на економските, социјалните културните, политичките и граѓанските права во рамките на етничките групи во руралните и урбаните средини, што повторно доведува до релативизација на правдата, правото и човековите права и слободи

како и дероргирање на Универзална декларација за човекови права и слободи, Меѓународен пакт за граѓански и полиитчки права и слободи, Меѓународен пакт за економски социјални и културни права и слободи на кои Македонија е потписничка и ги ратифукувала согласно член 118 од Уставот, ускратување на правото на само-определување на секоја индивидуа и непочитување на препораките до Република Македонија на Комитетот за економски социјални и културни права на Обединети нации од 2014 година.